SOBRE EL HIATO 
919 
2 Menster trayo fermoso, non es de ioglaria, 
Menster es sin peccado, ca es de clerezia, 
Fablar curso rimado por la quaderna via 
A sillavas contadas, ca es grant maestria. 
3 Qui oyr lo quisier, a todo mi creer, 
Avra de mi solaz, en cabo grant plazer, 
Aprendra bonas gestas que sepa letraer, 
Averlo an por ello muchos a connoscer. 
4 Non VOS quiero grant prologo, nin grandes nuevas fer, 
Luego a la materia me vos quiero coger. 
El Criador nos lexe bien apressos seer; 
Si en aquel pecaremos, el nos denne valer. 
5 Quiero leer un livro de un ree pagano 
Que fue de grant esfuergo, de coragon logano, 
Conquisto tod el mundo, metiolo so su mano, 
Terne, si lo cumpliero, que so bon escrivano. 
6 Del princep Alexandre que fue ree de Grecia, 
Que fue franc e ardit e de grant sapiencia, 
Vencio Poro e Dario, dos reys de grant potencia, 
Nunca connoscio omne su par en la sufrencia. 
7 El infant Alexandre luego en su ninnez 
Comenq:o demonstrar que serie de grant prez: 
Nunca quiso mamar lech de mugier rafez, 
Si non fue de linage o de grant gcntilez. 
8 Grandes signos cuntieron, quand est infant nascio, 
El ayre fue canbiado, el sol escurecid, 
Todol mar fue irado, la tierra tremecio, 
Por poco que el mundo todo non perecio. 
9 Otros signos cuntieron que son plus generales, 
Cayeron de las nuves muchas piedras punnales; 
Aun cuntieron otros, mayores o atales, 
Lidiaron tod un dia dos aguilas cabdales. 
